open-index/open-wikipedia-markdown huggingface dataset:
Sant Ciprian

**Ciprian Tazi Tecili** (Cartagjin, dongje dal 210 - Cartagjin, 14 Setembar 258) al fo un vescul e scritôr antîc roman.

## Biografie
Al nâs a Cartagjin dongje il 210 di gjenitôrs pagans. Convertît al cristianisim, al devente vescul de citât intal 249. Al governe la glesie une vore ben cun scrits e azions in timps vonde dificii. Al jude il pape Sant Corneli inte contraposizion cun Novazian. Inte persecuzion ordenade dal imperadôr Valerian cuintri i cristians al mûr matar ai 14 di Setembar dal 258 te sô citât. Tal *Martiriologji* cristian al ven ricuardât tal stès dì cun Sant Corneli.

## Leams esternis
* *[http://www.santiebeati.it/dettaglio/24550 San Cipriano Vescovo e martire]*, *santiebeati.it*
* *[http://www.treccani.it/enciclopedia/san-cipriano_(Enciclopedia_Italiana)/ CIPRIANO, san]*, *Enciclopedia Italiana* (1931), *treccani.it*
Musiche classiche

Te etimologjie, la peraule **classic** al vûl dî alc che al è di model, che al è fondamentâl.

Intal lengaç di ogni dì il tiermin **musiche classiche** al è indicatîf in gjenar de musiche culte europeane.

Par **periodi classic** si intint in mût vonde precîs chê stagjon creative de musiche culte, che e scomence de seonde metât dal Sietcent, fin ai prins agns dal Votcent. I pricipâi compositôrs di cheste epoche a forin Haydn, Mozart e Beethoven. Beethoven al fo il compositôr di mieç, jenfri la epoche classiche e il periodi romantic dai compositôrs come Schubert, Schumann, Chopin, Liszt, Wagner e Brahms.

## Viôt ancje
*Compositôr
*compositôrs rinassimentâi
*compositôrs barocs
*compositôrs classics
*compositôrs romantics
*cuintripont
*musiche rinassimentâl
*musiche baroche
*Polifonie
*Orchestre

## Leams esternis
*Kunst der Fuge Portâl di musiche classiche tal formât MIDI (limitât 5 files/par dî).
*Classicaonline.com Portâl di musiche classiche cun informazions parsore concerts, masterclasses.
*imslp.org Portâle dalInternational Music Score Library Project con une colezion une vore grande di musiche classiche.
Sgonico

**Sgonico** (sloven **Zgonik**) al è un comun di 2.184 abitants de provincie di Triest, abitât soredut di slovens. 

Il statût comunâl al dà pari dignitât ae lenghe slovene; al garantis ancje che e vegni doprade dongje il talian tai ats ufiziâls e talis relazions culis istituzions municipâls.
Dolina

**San Dorligo della Valle - Dolina** (o *Dolina*, vieri non doprât ancje par sloven) al è un comun di 5.926 abitanti de Provincie di Triest. Secont il censiment dal 1971, a son 4.009 slovens (70,5%), 1.659 talians (29,2%), 15 altris (0,3%). Il statût dal comun al da pari dignitât sociâl ae lenghe slovene.

Il comun al veve sin al 1923 la denominazion di *Dolina* segni par talian segni par sloven. Tai prims agns 2000, il centri abitât di San Dorligo al à recuperât il vieri non "Dolina"; il non dal comun al è restât invezit simpri il stes.
Mugle

**Mugle** (tal plait locâl *Muja*, par talian e vignesian *Muggia*, par sloven *Milje*) al è un comun di 13.299 abitants inte provincie di Triest.

Un dai pôcs paîs da l'Istrie restâts in Italie daspò dal Tratât di Parîs (1947) e dal tratât di Osimo (1975) cu la Jugoslavie. 

Fin tal XIX secul a Mugle, come a Triest, si fevelave par une lenghe tant simile al furlan. Il non in marilenghe de citât al ven dal antic non latin, *Castrum Muglae*

L'ultime persone ch'e fevelà in Cheste lenghe a Mugle al fo Josef De Jurco ch'al murì tal 1889.
Monrupin

**Monrupino** (par sloven *Repentabor*) al è un comun di 867 abitants, il plui piçul de provincie di Triest. Tal teritori dal comun al è logât il varc di Fernetti (*Fernetiči*), impuartant pont di transit pes spedizions in direzion de Slovenie e dai Balcans
Duìn e Nabresine

**Duìn e Nabresine** (par sloven *Devin - Nabrežina*) al è un comun di 8.765 abitants de provincie di Triest. Il comun al è dividût in diviersis frazions. A San Zuan di Duìn a son logadis lis risultivis dal Timau. Il paisaç dal comun al è chel tipic dal Cjars su la cueste.

## Cjale ancje
* Collegio del Mondo Unito dell'Adriatico
Nunciel

Il **Nunciel** (loc. **Nunsiel**) al è un flum dal Friûl lunc 15 chilometris.

Al jes a Cordenons par butâsi in tal Midune, dongje Pasian di Pordenon, e passe dongje la citât di Pordenon.
Il Nunciel al è une vore impuartant par Pordenon, sedi par vie dal non (Pordenon  al ven dal latin *Portus Naonis*, puart dal *Naone* il non vecjo dal Nunciel) sedi par la cressite de citât in tai secui. Il Nunciel al jere il colegament de citât cun Vignesie e cul Mâr Adriatic.

## Storie
Nunciel al è il non atuâl dal antîc *Naone*. Al jere ancje cognossût in te antichitât cui nons di *Naunzel* e *Naun*.
Za in tal secul XII al jere un puart sul Nunciel. Lis barcjis a rivavin propit dongje de citât, ma daspò il puart al fo spostât doi chilometris plui in jù.
In tal secul XVII dut il Friûl al faseve part de Republiche di Vignesie, che controlave cussì ancje il trafic sul flum. A Vignesie, par lis barcjis che a rivavin di Pordenon, il puart al jere in te *rive dal cjarbon, de bande dal traghet di San Luche* (30 di Març dal 1616).
Une disposizion dal *"Collegio della milizia da mar"* datade 27 di Zenâr dal 1690, al lasse a lis barcjis di Pordenon la *rive dal ferro* dongje Rialt.
Al esisteve ancje un servizi postâl regolâr; la pueste rivave a Pordenon di sabide, dì dal marcjât.
La int che veve di lâ a Vignesie a podeve imbarcjâsi la sabide, par tornâ di miercus. Il servizi traspuart fluviâl al finì in te prime metât dal Nûfcent.

## Leams esternis
*  Schede dal flum
Letare ai Ebreus

Letare ai Ebreus

Se pûr definît "apuestul des nazions", Pauli a si interessà une vore ai fiis di Israêl, il popul dai ebreus.

Cetancj a dubitin che la letare a sei stade scrite di Pauli, ma a 'ndi son diviers fatôrs che puartin a la conclusion che lu scritôr al è propri lui.

Un comentâri biblic al dîs che se la so letare e fos stade scrite ai "zentîi" (ven a stâi i no ebreus), nancje un al varès podût capî l'argoment, parcè che lôr non vevin betince cul sisteme judaic.

Che il libri al sei ispirât lu sfrancje il fat che lui al magnifiche continuementri il non dal Idiu, al esalte Jesus come re dal Ream dal Idiu che al è l'uniche sperance pal gjenar uman.

Si pense, di chel che lui al scrîf, che la letare e sei stade scrite a Rome ator dal 60 d.C.

Pauli al jere particolarmentri preparât par scrivi cheste letare, par vie che nissun miôr di lui al podeve capî la persecuzion a le cuâl i cristians ebreus a jerin sometûts, di fat o ricuardin che al jere stât un fariseo.

**Contignût**

Za dal inizi Pauli al riclame la atenzion su Crist, su la so eminent posizion e su la so superioritât rispiet ai agnui.

Al tire indenant scrivint come che al sei necessari puartâ la plui grande atenzion a la peraule dal Idiu.

Al spieghe po dopo come che si fâs a jentrâ e restâ inte polse dal Idiu, e ven a stâi midiant la fede e la ubidience.

Al cjacare ancje de superioritât dal sacerdozi di Jesus. Al mostre che Jesus al è il metipâs di un gnûf pat.

Al definìs in maniere inecuivocabil ce robe che je la fede: "*La fede e je garanzie des robis speradis, la prove pes realtâts che no si viodin*"
Al seguite cuntune liste di splendits esemplis di fede.

Al conclût la letare cun considerazions e conseis su aspiets relatîfs a la adorazion come: amôr fraterni, bon acet, matrimoni onorevul, obedience.

**Utilitât**

Nus fâs comprindi come che svariâts aspiets de leç mosaiche a indicavin robis ben plui grandis che a àn il colm in Jesus e il so sacrifici.

Nus da la sperance che, pûr jessint nassûts intal pecjât come fiolance di Adam e vint bisugne di un grant predi, lu cjatin in Crist, l'unic che al po condusinus a la vite intal gnûf mont prometût dal Idiu.

I esemplis di fede dai oms de antighitât nus incoragjin inte sperance par il futûr e nus pochin a "cori cun indurance la corse che nus è stade metude denant".
Letare a Filemon

**Letare a Filemon**

E je la plui curte epistule scrite di Pauli e e je la uniche "privade" intal sens che a no fo scrite a une glesie ma a un privât e a trate un probleme in particolâr.

Scrite a Rome ator il 60 d.C. dilunc la so presonie e jere une istance di favôr par Onesim, sclâf di Filemon.

**Contignût**

A scomence cun salûts e laudis a Filemon par vie dal amôr e da fede che al veve viers di Jesus.

L'apuestul al volarès tignî cun se Onesim par che lu servìs, ma nol intint falu cence il consens di Filemon.

**Utilitât**

E je une letare che nus mostre l'amôr e la unitât che e esisteve in mieç ai prins cristians, partant nus dîs come aplicâ a livel pratic i principis cristians framieç i "fradis" cristians.

Nus mostre ancje come che o dovìn mostrâ rispiet pe proprietât di chei altris e, nonostant lis nestri resons, nus insegne come che o dovìn ricori cun umiltât intai confronts di chei altris.

Strabon insegnament ancje pai pastôrs inte glesie.
Letare a Tito

**Letare a Tît**

Tît al jere un compagn di fede di vecje date dal apuestul Pauli e si cjatave a Crete par organizâ la glesie dal puest.

Il compit nol jere facil parcè che il popul cretês al veve la nomee di jessi fals, barufadôr, avit e cjavestri.

La letare e jere dibisugne par che i crodints a no fossin strissinâts di cheste maniere di compuartâsi.

Al somee che cheste letare a sei stade scrite da la Macedonie intal periodi fra la prime e la seconde detenzion di Pauli a Rome, e partant in mieç dal 61 e lu 64 d.C.

**Contignût**

Pauli al espon i recuisîts che a devin vê i pastôrs de glesie, cussì di podê jessi in stât sie di insegnâ ma ancje di fâ amunizion a chei che a dan cuintri.

Dilunc al dâ conseis sul mût di vivi, ai plui zovins come ai anzians, seino oms che feminis.

Al sotlinee l'impuartance di jessi ubidients ai governants.

**Utilitât**

I cristians cretês a dovevin vivi intun ambient plen di impusturis, coruzion e ingordisie.
L'incoragjament di Pauli al jere chel di rivolzi la ment a oparis strabuinis par tirâsi fûr dal pericul.

Ancje vuê il mont al vîf intal pantan morâl e a si po salvâsi da chest disgrât jessint operôs intal servî l'Idiu.

Al mostre ai pastôrs come che il lôr procedi al devi atignîsi cun fermece a la peraule dal Idiu e dome in cheste maniere a podaran incitâ e costumâ chei altris cun autoritât.

Nus jude a tignî il dovût rispiet pai governants.
Lenghe francese

Il **francês** ( *français*) al è une lenghe romanze ocidentâl, cognossude, soredut une volte, come "lenghe d'oil" (pe maniere di dî "sì", in oposizion cul ocitan, che al dopre "oc"). La sô regjon di origjin e je chê ator di Paris, e daspò si à pandût in dute la France cu la creazion dal stât unitari, metint intun cjanton lis altris lenghis dopradis in France (ocitan, basc, breton, catalan, e v.i.). Inte epoche coloniâl e fo puartade ancje fûr de Europe, in Americhe, Afriche, Oceanie e Asie, dulà che il so ûs al a vonde in regrès, restant invezit a vonde vitâl tai altris continents. E je la tierce lenghe romanze plui fevelade tal mont daûr dal spagnûl e dal portughês.
William James

**William James** (New York, 11 di Zenâr 1842 - Chocorua, New Hampshire, 26 di Avost 1910), al fo un psicolic e filosof american; al lavorà soredut inte Universitât di Harvard, come professôr di psicologjie. Al jere fradi dal scritôr Henry James.

Al presentà una opare impuartante pe difusion dal pragmatisim, ma il so pensîr al fo par plui ator di une dutrine che lui al clamà empirisim radicâl. Al scrivè *Principis di psicologjie* (1890), opare monumentâl di psicologjie sientifiche, ma di chê altre bande al fo ancje autôr di Lis varietâts de esperience religjose (1902), il culmin di une traietorie vitâl apassionant. Al provocà ancje scandul tal mont sientific par ve difindût i vuaridôrs.

Intal 1904 al publicà *Esistial la cognossince?* opare dulà che al vûl dimostrâ che il dualismi tradizionâl tra sogjet e ogjet al jere une bariere par une concezion solide de epistemologjie.

Intal 1907 al publicâ publicà *Pragmatisim*, dulà che al esprim la sô idee che il pragmatisim al è un metodi che al identifiche cul empirisim

## Leams esternis
*  [Enciclopedie filosofiche de [universitât di Stanford]]
Dario Zampa

**Dario Zampa** (Pagnà; 3 di Decembar 1946) al è un cjantautôr furlan, forsit un dai plui cognossûts. In trente agns di cariere al à vendût plui di 150.000 discs; al è ancje un grum impegnât inte conservazion des tradizions e de lenghe e intal mantegniment dai rapuarts cui Fogolârs furlans sparniçâts ator pal mont. Al à condusût ancje diviersis trasmissions in marilenghe su Telefriuli.

Il 26 di Mai 2019 Dario Zampa si candide, cence sucès, sindic dal Comun di Mortean

## Discografie
* *Mandi vecjo Friûl* (1975)
* *[[Fuarce Friûl]]* (1976)
* *Jo e la chitare* (1977)
* *Effe…come Friûl* (1978)
* *Sperance* (1980)
* *Par te Friûl* (1983)
* *Poesie* (1986)
* *Une ponte di vert* (1990)
* *Inventari* (1993)
* *Inventari Live* (1995)
* *[[Benvignûts]]* (1998)
* *Voe di identitât - dal vîf* (2010)

## Leams esternis
* Pagjine Facebook
* Sît uficiâl
* Video: L'om di Buri

## Notis
Mont Cjanine

La **Mont Cjanine** e je une montagne di 2.587 logade tes Alps Juliis talianis, e e segne il confin tra la Italie (provincie di Udin) e la Slovenie. Te prime vuere mondiâl la mont e fo teatri di operazions che a vioderin inschiriâts i alpins di une bande e i *Kaiserjäger* di chê altre. E je restade innomenade la cjançon dai alpins, che voltade te nestre lenghe e sune plui o mancul cussì:

*No ti visistu di chel mes di avrîl*

*chel lunc treno ch'al leve viers il confin*

*e ch'al puartave mijaie dai alpins*

*fuarce corèit e je ore di partî*

*Daspò trê dîs di strade ferade*

*e altri doi di lunc cjamin*

*o sin rivâts su la mont Cjanine*

*e sot dal cîl seren nus tocje polsâ*

*Se o vês fan cjalait lontan*

*se o vês sêt la tace a la man*

*se o vês sêt la tace a la man*

*che nus rinfrescje e sarà la nêf*

Une volte rivâts su la cime si pues viodi un panorame maraveôs: cjalant a Nord si viôt il Jôf dal Montâs (2.754 m) il Jôf Fuart (2.666 m), cjalant a Jevât si viôt il Mangart (2.677 m) e il Triglav (2.864 m), cjalant a Sud la planure furlane e cuant che al è biel timp in lontanance il mâr che al slusigne.
Letaris ai Tessalonicês

**Letaris ai Tessalonicês**

## Jentrade

Tessaloniche e jere il principâl puart de Macedonie e a corispuint a le atuâl Salonicco.

Tirade sù su lis ruvinis de antighe "Terme" da Cassandri, il cuâl i dè il non in onôr de so femine, sûr di Alessandri Magno.

Prime de metât dal II secul p.d.C., la Macedonie e jere dividude in cuatri distrets e Tessaloniche e jere la capitâl dal secont. Po dopo, la Macedonie e deventâ provincie romane e Tessaloniche e deventà la capitâl aministrative.

Cuant che Pauli e Sila a rivarin inte citât, a constatarin che e jere une florìnte metropoli.

## Prime a Tessalonicês

Viers il 50 d.C. Pauli al visità Tessaloniche e a 'ndi stabilì une congregazion cristiane.

Dopo un an, mentri al jere a Corinto, Pauli a si sintì in oblic di scrivi la prime letare ai Tessalonicês par edificâju, par vie che fintremai dal inizi cheste congregazion a veve patît  persecuzion e riviel.

La predicazion di Pauli a ve un bon efiet a Tessaloniche, tant che i judeus gjelôs a meterin sù une sdrume che a metè in bulidure la citât.

Par chest Pauli e Sila a forin di gnot mandâts a Berea.

### Contignût

E scomence cun laudis calorosis par la lôr opare e ju puarte come esempli par ducj i crodints.

A seguissin esemplis di compuartament di Pauli, in particolâr inte opare di predicazion, sostignint che la fuarce la ricevè dal Idiu.

Al dimostre come che a devin scjampà des pratichis di lustrade, di lussurie e braure personâl. Come lui al à fat, no vevin di sei un pês pai fradis.

Ur dâ esortazions par restâ fers nonostant la persecuzion.

Pauli ju poche a cjaminâ inte condote che e plâs al Idiu, tratignintsi de fornicazion, stant atents al mût di cjacarâ e di messedâsi.

Ur racomande di amâ i fradis.

Al vise che cuant che a 'ndi sarà il berghel "***pâs e sigurece***" alore al vignarà un brusc ribalton.

### Utilitât

La letare e dimostre un spirit di afietôs interès pai fradis. Chest stamp di amôr al varès di jessi copiât da ducj, in particolâr dai pastôrs de glesie.

A dâ strabogns conseis su come tirâsi fûr da chest mont corot e imorâl.

La letare a dâ ancje otims esemplis di come dispensâ conseis premurôs e afietôs, parcè che inte congregazion nonostant che i fradis a sedin diligjients, a 'ndi son simpri aspiets di corezi.

Nus dâ grande sperance intal Ream dal Idiu.

## Seconde ai Tessalonicês

### Contignût

### Utilitât
OpenOffice.org

Clamât propiamentri **OpenOffice.org** (no OpenOffice, par vie di une dispute su lis marcjis), al è un progjet comunitari cun l'obietîf di creâ une suite pal ufizi basade su codiç a risultive vierte (cun licence LGPL).

Cheste suite e pues lei cence modifichis files creâts cun Microsoft Office, la suite di ufici plui pandude, ma dopre preferibilmentri un so formât di file, basât sul standard XML. Plui in specific, i files creâts di OpenOffice.org a son files XML comprimûts, cussì che a ocupin mancul puest sul disc.

A son disponibilis versions di OpenOffice.org par Microsoft Windows, Linux, Solaris e MacOS
Il progjet al è nassût cuant che la Sun Microsystems e à decidût di dâ fûr cun la licence LGPL il codiç de sô suite StarOffice; vuê la Sun e continue a vendi versions di StarOffice, che a son basadis sul codiç di OpenOffice ma ufrissin in plui un supuart tecnic e cualchi acessori (la relazion tra OpenOffice.org e StarOffice e je plui o mancul chê tra Mozilla e Netscape Navigator.

## Components
*  Writer, un processôr di tescj che al pues ancje jessi doprât come editor WYSIWYG pes pagjinis HTML.
*  Calc, par lavorâ cui sfueis di calcul.
*  Draw, pai disens, cun la pussibilitât di espuartâ tal formât vetoriâl SVG.
*  Impress, par creâ presentazions visuâls
*  Math, editôr di formulis matematichis.
*  Base, un program pes basis di dâts

## Formâts di files doprâts normalmentri
OpenOffice.org al dopre come opzion predeterminade i formâts di files OpenDocument (ODF):

## Leams esternis

*  Pagjine dal progjet furlan di traduzion, pene scomençât
*  Pagjine principâl dal progjet
Cjantautôrs talians

*Franco Battiato
*Umberto Bindi
*Angelo Branduardi
*Piero Ciampi
*Carmen Consoli
*Paolo Conte
*Fabrizio De Andre'
*Francesco De Gregori
*Rino Gaetano
*Francesco Guccini
*Lalli
*Noemi
*Daniele Silvestri
*Gino Paoli
*Luigi Tenco
Letare ai Colossês

**Letare ai Colossets**

Ai timps dal apuestul Pauli, Colosse e jere une citât che si cjatave inte provincie romane da Asie, pûr fasint part de antighe Frizie. Al dî di vuê al è un puest disabitât. 

Al somee che intai soi viaçs, Pauli a nol sei mai passât par Colosse e che la glesie locâl a sedi stade fondade di Epafra. Purpûr, Pauli al cognosseve diviers cristians di Colosse, fra i cuâi Onesim, Archip, Filemon e Afie. 

Il popul di Colosse al jere fat di une misture di popolazion frise a le cuâl si zontarin grêcs e ebreus. I antîcs frizi a vevin une tindince al fanatisim di origjin dal spiritisim, i grêcs a si devin a la speculazion filosofiche e i ebreus e jerin conservadôrs de Leç mosaiche.

Chest al jere un pericul pai cristians e par chest motîf Pauli al scrivè la letare.

No si è sigûrs di dulà che a sei stade scrite la letare, purpûr inte stesse a si lei che al jere in pereson e da lis Scrituris al risulte che Pauli al sedi stât in pereson dome a Cesaree e a Rome e partant si pense che al vedi scrit plui probabilmentri di Rome, dulà che al veve une cierte libertât di moviment.

**Contignût**

I colossets a vegni laudâts par la lôr fede rivuart al Crist e in cheste ocasion Pauli al aprofite par cjacarà de posizion preminent dal Fi dal Idiu.

Al spieghe che dome par mieç di Jesus a si po vê la riconciliazion cun l'Idiu.

Ur conferme che la Leç mosaiche e je stade gjavade vie par mieç di Crist, e partant i cristian a devin atignîsi ai soi insegnaments.

Al dîs ancje che si devi vistîsi de gnove personalitât fate di compassion, bontât, amôr.

Al met in evidence che il preseament par l'Idiu e par Crist al dovarès influî sui rapuarts cun chei altris, come in famee e ancje fûr.

**Utilitât**

Nus insegne che par tirâsi fûr dai insegnaments falâts di chest mont o vin bisugne di vê acurade cognossince, che o podin cjatâ dome inte Peraule dal Idiu.

Ricjapant in man il pont dei rapuarts tra sorestants e sotans, al dâ otims conseis par chei che a àn la diretive inte congregazion.

Al met in risalt che il nestri mût di cjacarâ al à di sei di sest e gradevul.

Al dâ grande impuartance a la preiere, vint costance intal fale.

La letare e mutive plui voltis la sperance riservade intai cîi a chei che a son unîts a Crist.
Pas di Mont di Crôs

Il **Pas di Mont di Crôs** al è un pas di montagne ch'al permèt la comunicazion tra Italie e Austrie. Al è logât a 1.360 m tai comuns di Paluce pal versant talian e Mude (Mauthen) par chel austriac, strent tra lis cretis dal Celon, o **Zellonkofel** (2.238 m) a bonât e dal Pal Pizzul (1.866 m) a jevât.

## Viôt ancje
* Paluce
Bût

La **Bût** (*Pooch* par todesc tamavês) e je un flum che al scor inte Cjargne, lunc 33 km; e nas a nord di Tamau, inte zone dal Pas di Mont Crôs, a 1656 metris di altitudin, e e travierse il Cjanâl di San Pieri. Prime di butâsi tal Tiliment dongje Tumieç e passe par Paluce, Sudri, Darte e Zui.
Dean

Il **Dean** al è un flum che al cor inte Cjargne. Lunc 38 km, al nas a nord di For Davôtri a 1.039 metris di altitudin, de confluence dai rius Fleons e Bordaie e al travierse il Cjanâl di Guart par po butâsi tal Tiliment tra Vile di Cjargne e Enemonç. Prime di pierdisi tes aghis dal Tiliment il Dean al passe par For Davôtri, Rigulât, Comelians e Davâr.
Pesarine

La **Pesarine** e je un flum che al cor inte Cjargne. E nas tal Cjanâl Pedarç, in comun di Prât, e e travierse la valade in direzion bonât-jevât prime di butâsi tal Dean dongje di Comelians.
Bologne

**Bologne** (*Bulåggna* par bolognês) al è un comun di 387.554 abitants, cjâflûc de omonime Citât metropolitane (BO) e de regjon Emilie-Romagne.

E fo la sede di une des primis universitâts (za dal XI secul), e je ancjemò vuê la mete di un grum di students, che a crein une ricjece culturâl e di ideis gnovis e alternativis, fra lis plui amiradis vie pal mont. Bologne e je cognossude ancje pai siei tors e i puartins (che a rivin a 38 km dome tal centri storic, câs unic tal mont), comprindût il plui lunc dal mont, il *Portico di San Luca*, che cun 3.500 m e 666 arcs al lee il centri storic dentri lis muris cun la basiliche di San Luche, logade parsore di un cuel e ancjemò vuê obietîf di une vore di pelegrinaçs.

Il patron de citât al è San Petroni, che al cole ai 4 di Otubar.
Sisme dai trê cjapitui

Cun **schisme dai trê cjapitui** (o ancje **schisme tricapitolin**) si intint une division dentri de Glesie che si davuelzè tra i secui VI e VIII, causade di un numerôs grup di vescui, soredut ocidentâi, che a romperin lis relazions cui altris vescui e cul pape.

Il schisme dai trê cjapitui al scomençà tal moment che l'imperadôr Justinian al tentà di imponi lis sôs viodudis politichis e religjosis, fasint condanâ, tal Concili di Constantinopoli II (553) trê scrits di trê teolics de Antiochie: Teodôr di Mopsuestia, Teodorêt di Cir e Ibe di Edesse. I trê a contestarin la teorie dai monofisiscj che a sostignivin une uniche nature di Crist, ven a stâi chê divine. Justinian alore, insieme ae sô femine Teodore, ferbinte monofisite, a oblearin ancje il Pape Vigjili a acetâ la condane dai trê Cjapitui. Cheste intromission dal imperadôr Justinian e de sô femine su lis cuestions de glesie e provocarin il disdegn dai vescui de Italie setentrionâl e di dut l'Ocident. Fra i principâi vescui schismatics a forin chel di Milan e chel di Aquilee; chest ultin in particolâr al scomence a fâsi clamâ patriarcje, par chest il teritori controlât al fo clamât patriarcjât.

I vescui schismatics no poiarin mai eresiis o teoriis alternativis, ma protestavin plui che altri cuintri la influence dal podê politic su chel religjôs, che no lu consideravin acetabil.

Il vescul di Milan al tornà za intal 570 ae ortodossie; par Aquilee invezit, a jerin doi vescui, chel cun sede a Grau, bizantin, e chel langobart, che al restà a Aquilee. Il prin al tornà ae ortodossie tal 607, impen il patriarcje di Aquilee, cun ducj i siei teritoris, dome intal 698, cuant che il re langobart Cunipert ju invidà a Pavie e ju convincè a rivâ a un acuardi cul pape, formalizât intun sinodi a Aquilee.
Leonard Cohen

**Leonard Cohen** (Montreal, Quebec, Canadà, 21 di Setembar 1934) al è un poete e cjantautôr canadês.

Lât a vivi in Grecie, al publiche in tai agns Sessante, doi libris, *Il gioco preferito* (1963), e *Beautiful Losers* (1966)

Une so cjançon, *Suzanne*, divente un sucès a nivel mondiâl.

Lis sôs cjançons plui famosis a son: *Famous Blue Raincoat*, *The Partizan*, *So Long Marianne*, *Chelsea Hotel#2*, *Sister of Mercy*, *Hallelujah* (cognossude soredut pe version dal cjantant Jeff Buckley) *Bird on a wire*.

Al à fât ancje un film, *I'm a hotel* (1985)

Autôr di tescj che a tocjin, al à rivoluzionât la figure dal cjantautôr.

Al a doi fîs, Adam (ancje lui cjantautôr) e Lorca, nassûts di une relazion cu la artiste Suzanne Elrod.

In Italie, Leonard Cohen al è stât tradot e cjantât in tai agns Setante di Fabrizio De André trê voltis: *It seems so long Nancy* (tradote cun semplicitât, *Nancy*), *Suzanne*, e *Jeanne d'Arc*

Ancje la cjantante Lalli, in tal sô prin disc di bessole *Tempo di Vento* dal 1998, e publiche une biele version di *Famous Blue Raincoat*.

## Libris publicâts
* 1956 *Let Us Compare Mythologies* (poesiis)
* 1961 *The Spice-Box of Earth* (poesiis)
* 1963 *Il gioco preferito* (ISBN 88-8112-358-4, titul origjinâl *The Favourite Game*)
* 1964 *Flowers for Hitler* (poesiis)
* 1966 *Beautiful Losers* (ISBN 88-87517-45-2)
* 1966 *Parasites of Heaven* (poesiis)
* 1968 *Selected Poems 1956-1968* (poesiis)
* 1972 *L'energia degli schiavi* (poesiis, ISBN 88-87765-82-0, titul origjinâl *The Energy of Slaves*)
* 1978 *Death of a Lady's Man* (poesiis)
* 1984 *Book of Mercy-Libro della Misericordia* (poesiis ISBN 88-86870-40-X, titul origjinâl *Book of Mercy*) (par talian)
* 1993 *Stranger Music* (poesiis e tescj, ISBN 88-8089-267-3)
* 2003 *I simulacri della bellezza. Poesiis e cjançons. Test inglês dongje* (poesiis e tescj, ISBN 88-7226-762-5) (par talian)
* 2005 *L'energia degli schiavi* (poesiis) Minimum Fax
* 2006 *Book of Longing* (poesiis). Al sarà publicât in Italie tal periodi di Zenâr/Fevrâr 2007 da Mondadori Strade Blu

## Discografie
### Discs

### Discs dal vîf

## Leams esternis
*  Leonardcohen.com 
*  Leonard Cohen Files 
* Sincerely, L. Cohen
* Leonard Cohen Lyrics
* Cohen in italiano (Lis traduzions de cjançons)
Letare ai Filipês

La **letare ai Filipês** al è un test dal gnûf testament scrit di Sant Pauli.

La congregazion dai Filipês e jere stade tirade sù inte citât di Filips in Macedonie dal apuestul Pauli intal so secont viaç missionari ator il 50 d.C.
Leint il contest da letare si po capî che e po sei stade scrite viers il 59 o 60 d.C. a Rome.
La congregazion dai Filipets a veve mostrât grant amôr e rivuart par Pauli.
Mentri lui a si cjatave a Tessaloniche, la congregazion i veve mandât dai jutoris materiâi.
Ancje ai fradis di Jerusalem, cuant che si cjatarin in stretece, lôr, cundut che a fossin puars, a forin pronts a contribuî.
Pauli al à preseât une vore la lôr gjenerositât e par chest ju segnâ come esempli a chei altris.

### Contignût
Pauli al ringrazie il Signôr par il contribût che i Filipets a dan pe difusion de buine gnove e ju laude calorosementri pe lôr gjenerositât.
Ur spieghe che la so presonie, nonostant dut, e à servît a favorî il progrès de predicazion.
Ur dâ boiins esemplis e conseis rivuart al lôr compuartâsi come: vê la ment dal Crist jessint umii e no jessint egoist. Jessi impontabii e risplendi come iluminadôrs in mieç a un mont arcibolic.
Il cristian al confide intal Crist e no inte circoncision cjarnâl.
No confidâ intai recuisîts cjarnâi, lui ju considerave come tancj scartins.

### Utilitât
Nus incoragje a manifestâ, come i Filipets, gjenerositât, dâ jutori ai fradis cuant che a son inte bisugne, difindi e puartâ indenant la buine gnove.
Nus consee di rivolzi la ment a lis robis di serie considerazion.
O vin di deventâ imitadôrs di Pauli jessint autosuficients in ogni circostance e mostrant tenar afiet ai fradis.

### Leams
*  Test par furlan di Glesie furlane https://www.glesiefurlane.org/libri/filipes/

*  Version audio https://www.glesiefurlane.org/libri/filipes/?ascolta=1
Rino Gaetano

**Salvatore Antonio Gaetano** (Croton, 29 di Otubar 1950 - Rome 2 di Jugn 1981, plui cognossût cul non di **Rino Gaetano** al fo un cjantautôr talian, une vore cognossût in tai agns Setante.

## Biografie
Nassût in Calabrie, a dîs agns al va a vivi a Rome, parcè che i siei gjenitôrs a vevin cjatât lavôr come puartîrs in une cjase.

In tal 1974 al publiche il so prin disc, *Ingresso libero*, ma si fâs cognossi miôr cul 45 zîrs *Ma il cielo e' sempre piu' blu*.

In tal 1978 al partecipe al Festival di San Remo cun la cjançon *Gianna*, al rive tierç daûr di Anna Oxa e dai Matia Bazar. Ancje se al rive tierç, *Gianna* e je la cjançon plui scoltade e al reste al prin puest de classifiche par un grum di timp.

Cjantautôr estrôs, al è cognossût par i siei tescj, ancjemò atuâi, ancje se fasin riferiment a situazions dai agns Setante.

Al jere une vore apassionât di teatri: in tal 1981, al recità in tal *Pinocchio* di Carmelo Bene.

La sô muart e fo dramatiche: ai 2 di Jugn dal 1981, la sô machine, une Volvo 343, e va cuintri un camion in te vie Nomentane, a Rome, dongje la crosere di vie XXI di Avrîl. I socors a rivin daurman, ma al ven refudât di cinc ospedâi. Al murì cussì a nome trente agns, cualchi dì prime dal sô matrimoni.

Al polse in tal cimiteri monumentâl dal Verano, a Rome.

Il prin libri su di lui, al ven scrit in tal 2001.

## Discografie

* 1974 - *Ingresso libero*
* 1976 - *Mio fratello e' figlio unico*
* 1977 - *Aida*
* 1978 - *Nuntereggae piu*
* 1979 - *Resta vile maschio,dove vai?*
* 1980 - *E io ci sto*
* 1981 - *Q concert (cun R.Cocciante e New Perigeo)*

## Leams esternis
*  - Rino Gaetano.it - Il sît uficiâl
*  - Rino Gaetano.net - La prime biografie uficial
*  - Biografie critiche su Ondarock.it
*  - Biografie critiche su Biografie.it
*  - Sît amatoriâl
*  - Sît amatoriâl
*  - "Una casa per Rino" - Festival musicâl di Crotone
*  - "E io ci sto" - Rino Gaetano Day di Rome
Letare ai Efesins

**Letare ai Efesins**

Efeso al jere un impuartant centri comerciâl e religjôs de antighitât che si cjatave su la cueste ocidentâl de Asie minôr.

A veve un puart che al jere metût su lis plui impuartantis viis di barat framieç Rome e l'Orient.

A veve ancje un stadi tornât a tirâ sù ai timps di Nerone e un teatri poiât intune concje ai pîts dal mont Pion. Chest al veve i sentâi di marmul e al podeve contignî cirche 25.000 spetatôrs.

Ma il plui grant edifici de citât al jere il templi di Artemide, considerât intai timps antîcs une des siet maraveis dal mont. Tant par dâ cualchi numar al somee che al sedi stât lunc 127 metrots e larc 73. Al veve 100 colonis di marmul altis 17 metrots cuntun diametri a la fonde di 1,8 metrots.

Pauli al jere stât a Efeso almancul dôs voltis e li al à vût mût di incoragjâ i cristians de congregazion locâl, ma al dè ancje testemoneance a ducj chei che al cjatave fasint vuarisions miraculosis tant di convinci ancje efesins a deventâ crodints.

Dât che Efeso a jere cognossude in chei timps come citât dulà che si praticave catramonacje, magjie, astrologjie, adorazion di Artemide, dee da fertilitât; Pauli mentri al jere in pereson a Rome, a si pensà di lôr e par rinfuarçâju ur scrivè cheste letare.

**Contignût**

Pauli al cjacare che l'Idiu al à in program di fâ une aministrazion mediant la cuâl al varès tirât dongje a Jesus chei sielzûts par vivi cun lui intai cîi. 

Cheste aministrazion a varà il compit di gjestî i afârs su la tiere.

Al dimostre che Crist al è l'esempli di lai daûr e par fâ chest bisugne vê une gnove personalitât.

Chest al vûl dî evitâ i discors e compuartaments imorâi e riscatâ il timp e doprâlu par laudâ il Signôr.

Al spieghe po dopo come che si devi mostrâ la juste sotanance.

Al dîs che par scombati cuintri il Diaul, bisugne metisi sù une armadure spirituâl e al spieghe come che je fate.

**Utilitât**

A si cjatin tancj consei su come compuartâsi inte famee par ogni component, om, femine, fîs e ancje inte congregazion cui fradis.

Studiant cheste letare a si po capî ce stamp di personalitât che plâs al Idiu.

O rivin ancje a capî ce che al è il "sacri segret" che si cjate scrit inte Biblie, ven a stâi il fat di ce che l'Idiu al à provedût par tornâ a puartâ la pâs e l'unitât su la tiere.
Diu

**Diu**

La definizion e je divierse a secont des religjons.

## Monoteistichis

Al è il Spirit superiôr, plui potent, simpri presint, eterni.

### Cristianisim

Il termin diu al ven fûr dal latin "deus" ch'al ven dal termin indo-europeu "*deiwos":lûs.In te concezion Cristiane, Diu al è pâri creatôr,fì nasut dal pâri prime ch'al fos fat il timp, e spiritu sant.

Basantsi su la Biblie a puartin validis resons par crodi inte so esistence.

L'apuestul Pauli, inte letare ai romans al scrîf: "*Lis sôs invisibilis cualitâts a si viodin clarementri fin da la creazion dal mont, a si rindin visibilis mediant lis oparis fatis di lui*".

Un membri de Academie francese al cite Pierre-Paul Grassè che al ve a dî: "*L'ordin naturâl nol è stât inventât da la ment umane. L'esistence di un ordin e presupon l'esistence di une inteligjence organizadore. Cheste inteligjence no po jessi altri che l'Idiu*".

Inte Biblie al è scrit parfin il non di Diu. Cognossût come lis cuatri peraulis: JHWH o YHWH.

### Islam

## Politeistichis

Al è un Spirit superiôr, potent, imortâl, ma di nature in sostance no divierse di che umane.
Lino Straulino

**Lino Straulino** (Sudri, ai 9 di Març dal 1961) al è un cjantautôr furlan. Origjinari di Sudri, al à simpri vude le passion de musiche.

Al scomence a scrivi cjançons intor dai disevot agns. Za in tal 1989, al tache a sunâ in tes manifestazions di musiche folk par dût il Friûl.

In tal 1991, al publiche il sô prin lavôr, *La Farie* cui tescj dal poete Emilio Nardini.
Al scomence ancje a sunâ fûr dai confins dal Friûl, par fa cognossi la sô musiche.
Al sune cu la clape musicâl furlane Sedon salvadie.

Intal 1994 al colabore cul grup musicâl Fale curte.

Intal 2009 al è selezionât par partecipâ ae fase finâl dal "Liet International" festival european de musiche in lenghe minoritarie.

## Discografie
*1983 - *Ogni Omp*
*1990 - *La Farie*
*1994 - *Fale Curte* cul grup musicâl dai *Fale Curte*
*1995 - *[[Spin]]*
*1996 - *[[I dîs]]*
*1997 - *Cjaule Male*
*1997 - *[[Lino cjante Ermes]]*  
*1998 - *Tôr a tôr*
*1998 - *Victor Jara - un puente para la memoria*
*1999 - *Sintetiche, sincretiche, sinaptiche* cui FLK
*2000 - *Doi* - (cun Aldo Giavitto)
*2000 - *Cuinto Cuadrante*  - (par talian)
*2000 - *L'ultima frontiera* - (par talian)
*2001 - *Tiere Nere* cu la partecipazion dal poete Maurizio Mattiuzza*
*[[2003]] - *Blu*
*[[2003]] - *1000 papaveri rossi*- Tribût a [[Fabrizio De André]] 
*[[2004]] - *La bella che dormiva* - (par talian)
*[[2005]] - *Al soreli*
*[[2007]] - *Fûr dai dincj*
*[[2008]] - *Straulino-Fedele-Vescovo*
*[[2008]] - *Baruc*
*[[2010]] - *L'alegrie*
*[[2012]] - *Mosaic*
*[[2013]] - *Gorâi*
*[[2017]] - *Lino Straulino al cjante Leonardo Zanier''

## Leams esternis
* - Pagjine facebook
* [- I Salvans di [Sandri Di Suald|Di Suald] cu la musiche di Lino Straulino]
Letare ai Galazians

Come al dîs il non, la **Letare ai Gjalats** e jere stade scrite par i gjalats, ven a stai par i abitants de Galazie.

Lis congregazions de Galazie a lis cuâl l'apuestul Pauli a si rivolzè inte letare, daur che al somee a cjapavin dentri chês di Antiochie di Pisidie, Iconi, Listre e Derbe.

I gjalats a vevin assimilât une fuarte influence dai gjaii o celts che ju invaderin, i cuai a jerin considerâts un popul violent e barbar. Ancjemò a jerin dipenzûts come un popul superstiziôs e cuntune religjon une vore cerimoniâl.
Par chest motîf Pauli al scrivè la letare, par che chei cristians no si slontanassin de rude adorazion.

Ancjemò, lis congregazions a cjapavin dentri ancje tancj convertîts dal judaisim che a continuavin a ritignî inmò impuartant la Leç mosaiche.

Al è evident che la letare a veve il fin di impedî i fals insegnaments e rinfuarçâ i fradis di chês congregazions.

## Contignût

Fin dal principi Pauli al difint il so apuestulât, ribatint che la so nomine no jere di origjin umane, ma a vignive dal Crist, come pûr la buine gnove che lui al predicjave.
Al conferme che si è declarâts juscj no par lis oparis de Leç, ma dome par la fede in Crist e che chest a vevin fat i gjalats. Al continue cul incoragjament a mostrâ i prodots dal spirit dal Idiu inte proprie vite, svuincant lis oparis de cjâr e 
al specifiche che bisugne tirâ sù cuntun spirit di bonfâ ognidun che al fâs un pas fals; ma ognidun personalmentri al scuegni puartâ il so caric di responsabilitât.

## Utilitât
* Il livri nus mostre Pauli come il vigjil apuestul des nazions, simpri pront a batisi a favôr dai interès dei soi fradis.
* Strabon esempli par ducj in particolâr par chei che a cjapin la diretive inte glesie, simpri pronts a combati i fals insegnaments.
* O capin che o sin declarâts juscj dome in base a la fede.
* E je une letare che nus jude a comprindi tancj ponts dotrinâi.
* Nus identifiche in maniere inecuivocabil che la Sepe dal Ream al è il Crist.
* Un vigorôs avertiment al ven dât a chei che a pratichin lis oparis de cjâr (Ga 5:19-21): no ereditaran il Ream dal Idiu. Partant nus sburte a produsi il prodot dal spirit (Ga 5:22-23)
Cjadovri

Il **Cjadovri** al è un teritori che al si cjate te bande setentrionâl de provincie di Belun. Al è par intîr un teritori montagnôs, caraterizât da montagnis di cualchidun consideradis lis plui bielis dal mont, lis Dolomitis. Il cjaulûc dal Cjadovri al è Pieve di Cadore (*Plêf di Cjadovri*), citadine di 3.800 abitants. vincje un comuns dal Cjadovri a son riunîts inte Magnifiche Comunitât di Cjadovri, che e à ancjemò vuê compits aministratîfs; fûr e reste, par sielte, il comun di Cortine.

Te regjon si fevelin dialets ladins
Stanisław Konarski

**Stanisław Konarski**, vêr non **Hieronim Franciszek Konarski**, (Żarczyce 30 di Setembar 1700 - Varsavie 3 di Avost 1773), muini dai scolops, al fo un pedagôc polac, un riformatôr educatîf, un scritôr politic, un poete e un dramaturc. Al ven stimât par jessi il plui grant dai precursôrs de etât dai lums in Polonie.

Konarski al studià dal 1725 al 1727 al Collegium Nazarenum di Rome, dulà che al deventà un insegnant di retoriche. Par insiorà la sô educazion al viazà in France, in Gjermanie e in Austrie

Intal 1730 al tornà in Polonie dulà che al lavorà par fâ une gnove edizion dal libri di dirit polac
*Volumina legum*. 

Dal 1736 Konarski al insegnà intal Collegium Resoviense di Rzeszów e intal 1740 al fondà il Collegium Nobilium, une scuele di prestiç di Varsavie pai fiis de nobiltât basse (*szlacht*). Plui indenat, lant daûr ai metodis educatîfs proponûts inte sô opare *Ordinationes Visitationis Apostolicae...* dal 1755, al riformà lis scuelis dai Scolops polachis. Li sôs riformis a forin un moment di grande impuartance inte modernizazion dal sistemi educatîf polac dilunc dal XVIII secul. 

In prin, Konarski al fo politichementri dongje al re Stanislaw Leszczynski e daspò ae Famee di Czartoryski e al re Stanislaw August Poniatowski lant ai innomenâts "gustâs de Joibe". Stanislaw August Poniatowski al volè fâi une medaie in so onôr, cun parsore il so ritrat e la iscrizion mertorie par latin *Sapere auso*.
Scolops

I scolops a son une congregazion clericâl catoliche che e à come fin la educazion. Lis lôr scuelis a son pandudis par dut il mont. 

L'ordin al fo fondât intal 1597 da Sant José de Calasanz. Intal 1622 al fo ricognossût de 
Glesie cul non di *Ordin dai Clerics Regolârs Puars de Mari di Diu Devotis*. De Calasanz al scomençà une ativitât educative di ispirazion cristiane ma no confessionâl. Vierte ancje ai ebreus cence domandai la conversion. Par lâ inte sô scuele no si veve di paiâ.

Ai trê vôts tradizionâi di castitât, puaretât e sotanance al vignî zontât un cuart ven a stâi une premurose cure inte educazion dai fruts puars.
Cheste opare e veve di jessi fate di predis. Al dì di vuê l'ordin al à il plui antîc coleç di scuelis popolârs, il *Nazareno* di Rome, fondât propit di de Calasanz.

Intal 1597, de Calasanz, che al jere membri de *Confraternite dai dodis Apuestui*, al visità il borc di Trastevere a Rome, e viodint cemût che i frutins a fossin bandonâts e cetant che a jerin ignorants, al vierzè une scuelute inte parochie di *Sante Dorotea*. Di che scuele a scomençarin lis scuelis devotis. Tancj dai zovins che a forin cun lui a cjaparin i vôts e a tacarin a vivi in comunitât. L'ordin al deventâ une congregazion de Glesie intal 1617 e un ordin veri e propit intal 1622.

"La opare di de Calasanz e cjapâ planc planc simpri plui lustri e e vignì aprovade de Glesie tant che une mission educative mertevule indreçade ai fruts e ai zovins, condividude in une vite religjose in comunitât e fate di personis consacradis a Diu, miôr se predis".

L'ordin al fo dissiolzût su istigazion dai jesuits, che a viodevin i scolops masse sempliçs intal mût di vistî, ma daspò pôcs agns al fo tornât a jessi autorizât di pape Pius IX.

Fin a la ore de sô muart, de Calasanz al lavorâ par ingrandî la congregazion che e veve di vê trê carateristichis:

* meti al prin puest la educazion 
** scomençant dai frutins;
** sburtant par la educazion dai puars;
** insegnant la pietât cristiane.
Crete Forade

La **Crete Forade** e jè une montagne logade, in Cjargne, tes Dolomits di Pedarç (Alps Cjargnelis), e e segne il cunfin tra i comuns di Prât e Sapade. Alte 2.462 m e ven clamade cussì par vie di une buse ch'e passe di bande a bande la montagne.
Cjarsò

Il **Cjarsò** al è un flum che al scor inte Cjargne. Lunc 18 km, al nas intal comun di Paulâr, in localitât *Ramaç*, de confluence dal riul Cercevese e dal Riu Malinfier a Salin, al travierse po dut il Cjanâl d'Incjaroi par butâsi te Bût a Cedarcjis (intal comun di Darte).
Siere

Il **Siere** e je une montagne logade in Cjargne, tes Dolomitis di Pedarç (Alps Cjargnelis). Alte 2.443 m, e segne il confin tra i comuns di Prât e di Sapade. A setentrion, de bande di Sapade, a si cjatin bielis pistis di schi.
Cridule

La **Cridule** e jè une montagne des Dolomitis furlanis (Alps Cjargnelis). Alte 2.580 m, e segne il cunfìn tra i comuns di For Disore a jevât e di Lorinçâc, tal Cjadovri, a bonât.
Bivare

La **Bivare** e jè une montagne alte 2.474 m logade in Cjargne, tai comuns di For Disot, For Disore e Sauris.
Clap Grant

Il **Creton di Clap Grant** e jè une montagne logade in Cjargne, tra Prât e Sapade. Cuis siei 2.487 m e jè la cime plui alte des Dolomitis di Pedarç.
Pesariis

**Pesariis** (loc. *Pesaria*) e jè une frazion dal comun di Prât, tal Cjanâl Pedarç. E je logade a 750 metris ae çampe de Pesarine, e al dì di vuê e à plui o mancul 150 abitants. E je une vore innomenade pe bielece des cjasis carateristichis e dal paesaç, e pe la fabriche di orlois *Solari*, e pe antighe gjestion autonome dai boscs cu la ministrazion separade frazionâl des comugnis.

## Galarie fotografiche : Lûcs e tradizions

Figure:Pesarina- la valle del tempo.jpg|A Sostâs
Figure:Tipico.jpg|Pesaria
Figure:Pesariis, panorama innevato.jpg|Viodude de gleisie e da vecje scuele
Figure:Solari.jpg|La farie dai orlois Solari
Figure:Orologio_a_bascula.jpg|Orloi a aghe cul sisteme a "bascule"
Figure:Orologio_ad_acqua.jpg|Un atri esempli di orloi a aghe
Figure:Pesaria.jpg|un biel colp di voli in tun borc di Pasaria
Figure:Val_Pesarina 2.jpg|La strade par "...lâ in denti..." viars Pradibosc
Cjanâl di Monai

Il **Cjanâl di Monai** al è un dai siet cjanâi de Cjargne, disponût cun direzion bonât-jevât e colegament naturâl tra i cjanâi di Guart e di San Pieri. I centris plui impuartants de valade a son Ravasclêt e Çurçuvint. Cualchi volte clamât Valcjalde, siben che il non al si riferires, plui di precîs, ai prâts a miesdì di Ravasclêt, il Cjanâl di Monai al è bagnât dal riu Margò, che al si bute tal Dean e de Gladegne, tributarie de Bût.
Cjanâl di Lumiei

Il **Cjanâl di Lumiei** al è un dai siet cjanâi de Cjargne, traviersât dal Lumiei. Tal 1948 il turint al è stât sbarât, cun la costruzion di une dighe artificiâl, ch'e à permitût la creazion dal lâc di Sauris. La frazion di La Maine, ch'e si cjatave là che cumò al è il lâc, e jè stade tornade a fâ sù plui a mont.
Cjanâl di Peteç

Il **Cjanâl di Peteç** al è il plui grant dai siet cjanâi de Cjargne. Al è disponût cun direzion bonât-jevât e al è traviersât dal Tiliment, c'al nâs des bandis di For Disore par pò lâ a incuintrâsi cun la Bût a Tumieç, là ch'e finîs la valade. Si cjatin tal Cjanâl di Peteç i comuns di:

*For Disore

*For Disot

*Dimpeç

*Soclêf

*Preon

*Enemonç

*Vile di Cjargne
Lino cjante Ermes

**Lino cjante Ermes** (1997) al e' un dai discs plui origjinâi dal cjantautôr furlan Lino Straulino.

I tescj a son cjapâts fûr di oparis dal poete dal Sîscent Ermes di Colorêt .

## Cjançons
# *Nicolo,lassi alfin l'amôr tiran... * 7:19
# *Che al cîl presumi d'inalzâ... * 7:20
# *Jaroni,i rusignûi dal mio boschet...*  5:13
# *M'e'saltât in tal capriz...*  9:15
# *E'un arbolàt cu dis...* 4:41
# *Tas plen di presunzion,tas arogànt...* 5:22
# *Capî copari, cheste si ch'e' grande...* 5:06
# *E ben reson,s'ai di ciantâ dal sec...* 11:47
Lumiei

Il **Lumiei** al è un turint lunc 22 km che al nas in comun di Sauris fra il Crodon di Tiarfin (2.417 m) e il Cuel di Riode (1.966 m). Dal 1948 al è stât sbarât di une grande dighe inte localitât di La Maine, tal comun di Sauris, formant cussì il Lâc di Sauris. Daspò di vê traviersât il Cjanâl di Lumiei, a cui al da il non, al si bute tal Tiliment a Soclêf.
Çoncolan

Il **Çoncolan** e je une mont logade in Cjargne, tai comuns di Ravasclêt, Sudri e Davâr. E je alte 1.750 m. Une volte insomp si à une viste bielone su cuasi dute la Cjargne: a si puedin ricognossi lis cimis de Crete di Seregnò (2.187 m), Colians (2.780 m), Peralbe (2.691 m), i cjanâi de Bût, dal Dean e di Peteç e lis Dolomitis di Pedarç.

## Schi
Sul Çoncolan al si cjate il plui grant centri schiistic di dute la regjon, ch'al à fât di Ravasclêt, e in part ancje di Sudri, impuartantis localitâts di sports invernâi. Dal 2006 a son stâts fâts gnûfs impiants di risalide ch'a permetin di rezonzi i 1.970 m de mont Tamai.

## Ciclisim
Di cualchi an la mont e je deventade une impuartante mete pai cicliscj, ch'a vegnin sù sedi pe strade di Sudri che par chê di Davâr. E propite in graciis de grande pendence de strade, la salide de bande di Davâr e je, a dite di tancj di lôr, la plui dure di dutis lis Alps: in 8 km e va sù par 1.055 m, cuntune pendence medie dal 13% (ma con pontis ancje dal 20%).

Ai 30 di Mai dal 2007 il **Giro d'Italia** al è passât su pal Çoncolan, de bande di Davâr, cun la vitorie di Gilberto Simoni; il Giro al jere za passât tal 2003 de bande di Sudri, simpri cun la vitorie di Gilberto Simoni.

## Galarie fotografiche

Image:Val Pontaiba.JPG|Viodude su la Val Pontaibe dal Çoncolan
Image:Cima Zoncolan.JPG|La cime dal Çoncolan
image:Impianti.jpg|Implants di segjovie par la su e ju
Fele

La **Fele** (*Bela* par sloven) e jè un flum che al nas tra Valbrune e Cjamparos, tes Alps Juliis. E travierse prime la Val Cjanâl, pò, cjapant lis ahis de Pontebane, il Cjanâl dal Fier par lâ a finîle tal Tiliment des bandis di Stazion di Cjargne, in comun di Vençon.

## Galarie fotografiche

Image:Moggio Udinese Fella Bruecke 07102007 04.jpg|La Fele a Mueç
Image:Dogna Fella autostrada ss 01042007 01.jpg|La Fele a Dogne 
Image:Chiusaforte alte Strassenbruecke ueber Fella 08092007 81.jpg|Puint su la Fele a Scluse
Image:Railroad bridge old Pontebbana across river Fella Chiusaforte 08092007 05.jpg|Puint di strade fierade su la Fele dongje Scluse
Image:Moggio Udinese Canal del Ferro 08092007 02.jpg|La Fele tal Cjanâl dal Fier